Felags foreldrafundur hóskvøldið 7. september Felags foreldrafundur verður hóskvøldið 7. september klokkan 19.00. v. h. Johann Heilsan úr Barcelona + myndir Góðu foreldur Eg haldi, at tíðin er komin, at tit fáa eina heilsan úr Barcelona. Veðrið her er framúr gott, akkurát passaligt. Her hevur verið nógv sól, so vit minna næmingarnar á at nýta sólkrem-tað eru tey røsk til. Vit hava verið í Barcelona í tveir dagar, har ið vit hava vitjað ymisk forvitnislig støð: Sagrada Familia, Camp Nou, Culumbus-steyran og Park Guell-sera læruríkt og áhugavert. Tað hevur verið ein frægd at vitjað hesi støð við teimum, har ið tey veruliga hava verið áhugað og forvitin. Vit hava ein fittan, danskan ferðaleiðara, sum hevur búð í Barcelona í meiri enn fjøruti ár, við okkum allastaðni, so vit eru í góðum hondum. Í dag hava vit verið á Santa Suzanna-økinum og latið alt, sum vit hava upplivað og sæð, sodnað eitt sindur. Onkur hevur keypt sær okkurt, onnur spæla kort og hugna sær. Vit hava gjørt av, at vit fara oman á strondina sum bólkur. Sum heild hevur alt gingið væl. Ein svimjihylur er á hotelløkinum, og í minsta lagi ein lærari situr við hylin at kalla allan dagin. Tey sleppa sjálvandi ikki at svimja, um eingin lærari er. Tit mugu orsaka, men vit hava arbeitt við at gjalda ferðina, og vit hava samskift við ferðaskrivstovuna. Vit arbeiða við at fáa tiltøkini í Barcelona upp á pláss, eisini arbeiða vit við at gera mannagongdir um, hvussu vit bera okkum at o. s. fr. Men her er ein stutt kunning um ymiskt, sum vit kunnu siga nú: Vit flúgva úr Føroyum 30. mai klokkan 08.00 Vit lenda í Føroyum 06. juni klokkan 16.15 Lærarar, ið koma við, eru: Durita Jacobsen, Randi Bjørk, Jógvan Martin Mørk og Johann J. Petersen. Men vit hava goldið fyri ferð og hotell, so eru útferðir og annað eftir. Tí verða øll noydd at gjalda 800 kr. 800 kr at gjalda á kontu: 6460-5358347 Viðmerk navn á næmingi. Tá er alt goldið; ferð, hotell, matur og útferðir. Tó eru drykkivørur, snacks og okkurt at svala sær við ígjøgnum dagin IKKI við í prísinum. Vit hava saman við foreldraráðnum gjørt av, at hvør næmingur kann hava 20 evrur við um dagin. Tað er umleið 150 krónur. Hetta verður latið lærarunum, sum teir býta út hvønn morgun. Vit hava eisini gjørt av saman við foreldraráðnum, at tað verður ikki møguleiki at "shoppa". Hetta eru næmingarnir kunnaðir um. Umleið 500–1200 krónur. Næmingurin kann biðja um brævbjálvan ein av døgunum, og vit geva honum so brævbjálvan. At hava við: Seinni kemur ein meiri fullfíggjaður listi yvir, hvat ið næmingarnir skulu hava við. Veðrið er vanliga gott um hesa tíðina, tað liggur ímillum 15-24 hitastig. Tí mugu næmingarnir hava sólkrem og aftersun við. Eisini skulu næmingarnir hava eina lítla vatnfløsku og eina lítla tasku við, sum tey altíð skulu hava uppi á sær. E. S. Sum tit kanska vita, so hevur Birna átt ein fittan beiggja, og vit ynskja henni hjartaliga til lukku við honum. Vit vilja takka tykkum fyri, at tit hesi ár hava verið so røsk at savna pening inn saman við børnum tykkara, soleiðis at henda námsferð er møgulig. Børnini gleða seg heilt nógv. Teir lærararnir, ið fara við flokkunum til Barcelona eru: Johann og Randi, umframt Jógvan Martin Mørk, varaskúlastjóri. Helst kemur ein lærari við afturat fyri Birnu, sum tá er farin í barnsburðarfarloyvi-tað er ikki komið endaliga upp á pláss, hvør ið kemur við, helst verður tað ein av lærarunum, ið hava flokkin. Vit hava savnað til samans: 203.000 kr. Vit skulu hava nøvnini hjá øllum næmingum. Minnist til at geva okkum tey nøvn, sum standa á passinum hjá næminginum. Eisini skulu vit hava telefonnummur hjá øllum foreldrum og telefonnummur hjá næmingum, sum hava fartelefon við. Um tað ikki liggur fyri hjá tykkum at koma henda dagin, vinarliga sig okkum frá. Barnatannrøktin Nissuvinir:) Flokkurin hevur ynskt at hava nissuvinir í desembermánaði. Tey hava fingið hvør sín nissuvin í dag, ið tey skulu hugna um. Jólahugni í 7. flokki 14. desembur kl 17.30-19.00 verður jólahugni í 7. flokki. Vit fara at eta saman, hugna okkum og kanska syngja onkran jólasang:) At hava við: Gentur: 1 kannu av kaffi Dreingir: 1 kannu av the Øll: Ein rætt til sjálvtøkuborðið tallerkar og bestikk til egið brúk 20 kr til saft og serviettar Møtið fjølment Foreldraráðið, Johann og Birna Góðu foreldur Fartelefonir í Eysturskúlanum Vit hava tey seinastu árini lagt merki til, at næmingar í framhaldsdeildini eru meira og meira knýttir at fartelefonum. Vit eru sannførd um, at fartelefonin er ein stórur stressfaktorur í teirra tilveru, tey skulu alla tíðina vera tøk at svara smsboðum og dáma alt møguligt á sosialu miðlunum. Sum vit skilja, so halda nógv foreldur eisini, at tey ungu brúka so nógva tíð á netinum. Fyrsta stig á vegnum er, at vit fara at hava ein fartelefonfrían desembermánað, tað merkir, at vit onga fartelefon vilja síggja í skúlatíð. Skúlin keypir nøkur spøl, so næmingar kunnu spæla í fríkorterunum. Trupulleikin ger seg serliga galdandi á morgni, tá ið foreldur koma við børnunum í skúla. Ovast í Tórgarðsgøtu er so trongt at venda, at tað er so skjótt, at proppur kemur í, tá ið bilar standa stillir bæði omaneftir og niðaneftir. Og tað er júst her, at børnini, sum eru til gongu í skúla, skulu yvir um vegin. Børnini, sum verða koyrd í skúla, sleppa undan at fara yvir um vegin, tá ið tey skulu inn í lítlagarð, og børnini, sum eru til gongu, sleppa undan at fara millum allar bilarnar. Skulu tit fylgja børnunum inn, ber til at seta bilin frá sær og ganga við børnunum. Vónandi vilja tit hjálpa okkum at økja um trygdina við skúlan. Tit eru ófør at selja fisk. Og hetta sær út til at geva okkum fitt av peningi til ferðina. Næsta tiltaki er at selja álmanakkar fyri Javna. Vit hava bólkað næmingarnar í smærri bólkar, og hvør bólkur hevur fingið eitt ávíst øki, har selt verður. Javni heitir inniliga á seljararnar at halda seg til ávísa øki. Tann fyrstnevndi á bólkalistanum, er ábyrgdari fyri sín bólk. Vit fara tí vinaliga at heita á næmingarnar at banka uppá aftur, har eingin var inni. Kanska kvøldið eftir. Edny Poulsen (mammu Femju í 7. b) kemur út við álmanakkunum til ábyrgdarnar fríggjadagin 30. sep (seinnapart/kvøld) Tey fáa eina viku at selja. Í hvørjum posa frá Javna er: 1) Kalendarar 2) Bræv til allar seljarar 3) Brævbjálvi við flytingaráheitanum 4) Kort yvir økið, har seljast skal 5) Ein pennur 6) 1 pungur til pengarnar Vónandi selja vit nógvar álmanakkar. Vinaliga Birna 7. flokkur til Barcelona Góðu foreldur Vit hava tikið avgerðina um at fara námsferð til Barcelona 30. mai til 06. juni 2017. Vit løgdu fram á felags foreldrafundinum 7. september teir ymisku møguleikarnir, vit hava kannað. Har er gott og trygt at vera, og aðrir skúlar hava roynt tað áður við góðum úrslitum. Vit búgva á góðum, men bíligum hotelli. Og har eru nógvir møguleikar at læra um teirra mentan og land, og vænta vit, at hetta verður nakað, sum næmingarnir fara at hava við sær restina av lívinum. Sjálvandi vóna vit, at øll kunnu koma við. Foreldraumboðini eru í gongd við at fyrireika tey síðstu tiltøkini, soleiðis at vit vónandi fáa nokk av peningi til námsferðina.